
Til klubbene

Trondheim 06.02.15.

EKSTREMVÆRET «OLE» OG KONSEKVENSER FOR FOTBALLAKTIVITETEN I TRØNDELAG FOTBALLKRETS KOMMENDE HELG

Med utgangspunkt i de varsler og værprognoser som er gitt av offentlige myndigheter så har Trøndelag Fotballkrets foretatt en vurdering på hvilke konsekvenser dette vil måtte få for fotballaktiviteten de kommende døgn. Vi har i løpet av dagen vært i kontakt med offentlige myndigheter og søkt råd og veiledninger basert på deres kunnskap. 
Det generelle rådet fra oss er at vi ber om at klubbene, trenere og ledere foretar en selvstendig vurdering på om det er påkrevd å gjennomføre planlagte treninger, treningskamper o.l. I en slik vurdering er det viktig å legge til at spillere, trenere, foresatte o.a. skal komme seg trygt til og fra arenaene.
I tillegg rammes den aktiviteten som Trøndelag Fotballkrets selv forestår på følgende måte: 
· FFU-turnering på Verdal er vedtatt avlyst. De berørte parter er allerede informert om dette.

· Seriespill Futsal i Trondheim gjennomføres som normalt. Her er de fleste lagene, med ett unntak, fra Trondheim. Det ene laget vil selv få muligheten til å vurdere sin deltagelse.

· Klubb BDO U-14 Jenter er vedtatt avlyst. Vi beklager dette men vi må basert på den informasjonen vi sitter inne på dette tidspunktet ta denne beslutningen. Vi vil på et senere tidspunkt komme tilbake med informasjon om når og hvor dette tiltaket vil bli gjennomført.



· Klubb BDO U-14 Gutter gjennomføres som planlagt da prognosene for søndag er adskillig bedre. Sikkerheten knyttet til transport til og fra ABRA-hallen denne dagen er foreløpig som god. Skulle prognosene endre seg til det verre så må vi vurdere dette på nytt og vi vil da evt. komme tilbake med ytterligere informasjon, men tiltaket går altså inntil videre som planlagt.

· Kvalitetsklubbsamling (kickoff) går som planlagt i Trondheim på lørdag. Klubber som vurderer det som for risikabelt å kjøre til Trondheim lørdag morgen/formiddag melder dette til daglig leder Jan-Roar Saltvik på telefon: 911 39 279

Vi beklager de aktuelle avlysninger men vårt ansvar er å sørge for at aktiviteten gjennomføres innenfor sikre og trygge rammer.

For spørsmål – kontakt daglig leder Jan-Roar Saltvik på tlf.911 39 279 eller på e-post: jan.roar.saltvik@fotball.no

[bookmark: _GoBack]Vennlig hilsen
Jan-Roar Saltvik
Daglig leder

